Document ID: 32004R1558

KOMISJONI MÄÄRUS (EÜ) nr 1558/2004,
30. august 2004,
millega muudetakse I lisa määruses (EMÜ) nr 2658/87 tariifi- ja statistikanomenklatuuri ning ühise tollitariifistiku kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
ning arvestades järgmist:
(1)
Rahvusvahelise oliiviõlinõukogu ja Codex Alimentarius’e kehtestatud rahvusvaheliste standarditega ühtlustamise protsessi jätkamiseks tuleks komisjoni 11. juuli 1991. aasta määruses (EMÜ) nr 2568/91 korrigeerida teatud oliiviõli ja oliivijääkõli omaduste piirmäärasid ja asjaomaseid analüüsimeetodeid (2) ning määruse (EMÜ) nr 2658/87 I lisas käsitletud koondnomenklatuuri 15. peatüki lisamärkust 2.
(2)
Nõukogu 23. juuli 2001. aasta määruse (EÜ) nr 1513/2001 (millega muudetakse määruseid nr 136/66/EMÜ ja (EÜ) nr 1638/98 oliiviõli toetuskava kehtivusaja pikendamise ja oliiviõli kvaliteedistrateegia osas) (3) tõttu tuleb korrigeerida määruse (EMÜ) nr 2658/87 I lisas esitatud koondnomenklatuuri 15. peatüki lisamärkust 2.
(3)
Määrust (EMÜ) nr 2658/87 tuleks vastavalt muuta.
(4)
Käesolevas määruses sätestatud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA OTSUSE:
Artikkel 1
Määruse (EMÜ) nr 2658/87 I lisa muudetakse vastavalt käesoleva määruse lisale.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. august 2004

Labels: 3
17
19